În iunie 2009, DeLuna a cântat alături de Shontelle la balul Liceului de Industrie a Modei din New York pentru a promova site-ul oficial al My Prom Style și a serialului de fashion reality „Ultimate Prom”. Trei adolescente au propus modele de rochii pentru a fi purtate la bal, una dintre acestea fiind alese și vândute la nivel național de Simplicity Patterns. În februarie 2010, DeLuna a participat la o nouă versiune în spaniolă a cântecului „We Are the World” denumit „Somos El Mundo”, alături de alți cântăreți dominicani precum Juan Luis Guerra, Milly Quezada, Eddy Herrera, Romeo (Aventura), Fernando Villalona și cântăreți latino precum Paulina Rubio, Thalia, Belinda, Luis Fonsi, și Chayanne, printre alții. Piesa a făcut parte dintr-o campanie de strângere de fonduri pentru victimele Cutremurului din Haiti. Tot în 2009, DeLuna a înregistrat o melodie intitulată „Shake It Up”, în colaborare cu Big Ali, pentru albumul "Louder". Piesa s-a dovedit a fi un eșec comercial, nereușid să intre în clasamentele mondiale.